වීථි පුරා ගමන් කොට අවසානයේ මිලාන් නුවර පිහිටි දුම්රිය චතුරස්‍රය වෙත පැමිණි ශ්‍රී ලාංකිකයෝ ශ්‍රී ලංකාවේ අභ්‍යන්තර කටයුතුවලට කිසිඳු ලෙසකින් හෝ මැදිහත් නොවන ලෙසට ජාත්‍යන්තරයට ප්‍රකාශ කළහ.ඒ සමඟම ත්‍රස්තවාදය සඳහා දිරිදීමක් නොකරන ලෙස ඉල්ලීමක් කළ ඔවුහු ජිනීවා හි ජගත් මානව හිමිකම් කවුන්සලයේදී ශ්‍රී ලංකාවට එරෙහි නොවන ලෙසට ඉතාලි රජයෙන් ඉල්ලීමක්ද කර තිබේ.ශ්‍රී ලංකාවේ අභ්‍යන්තර කටයුතුවලට මැදිහත් නොවන්නැයි සහ ත්‍රස්තවාදයට රුකුල් නොදෙන්නැයි බලවත් රටවලින් ඉල්ලා සිටින වැකි ඇතුළත් පෝසටර් සහ කොඩි ඔසවාගෙන උද්ඝෝෂණයේ නිරත වූ අතර මානව හිමිකම් කවුන්සල යෝජනාවට එරෙහිව විදෙස්ගත ශ්‍රි ලංකා ප්‍රජාව මෙවන් උද්ඝෝෂණ පවත්වමින් ශ්‍රි ලංකාවේ සාමය සහ ප්‍රතිසංධාන වැඩපිලිවෙළ තහවුරු කිරීමට සහාය දක්වන ලෙස ඉල්ලා ඇත.ත්‍රස්තවාදීන්ට එරෙහිව ශ්‍රී ලංකාවේ පැවැති මානුෂීය මෙහෙයුම් අවසන් අදියරේදී සිදුවූ බව පවසන මානව හිමිකම් කඩවීම් සම්බන්ධයෙන් ජගත් මානව හිමිකම් කවුන්සලය වෙත ගෙනඒමට නියමිත යෝජනාවන්ට විරෝධය පාමින් යුරෝපය පුරා විසිරී සිටින ශ්‍රී ලාංකික එකමුතුව දැවැන්ත උද්ඝෝෂණ මාලාවක් සංවිධානයකර තිබෙන අතර ඉදිරි දින කිහිපය ඇතුළත ස්විට්සර්ලන්තයේ ජිනීවාහි පිහිටි ජගත් මානව හිමිකම් කවුන්සලය ඉදිරිපිටදී ද දැවැන්ත විරෝධතාවක් පැවැත්වීමට සියලු කටයුතු සංවිධානය කර තිබේ.‍මෙලෙස විදේශගත ශ්‍රී ලාංකිකයෝ සංවිධානය කළ දැවැන්ත උද්ඝෝෂණ ව්‍යාපාර ඉතාලි පාර්ලිමේන්තු සංකීර්ණය ආසන්නයේදී මෙන්ම බ්‍රිතාන්‍ය අගමැති කාර්යාලය අභියසදීද පැවැත්විණි..